Jorge Garbajosa

Jorge Garbajosa Chaparro (s. 19. joulukuuta 1977 Torrejón de Ardoz, Madridin maakunta) on espanjalainen aktiiviuransa lopettanut koripalloilija.

 Ura 

Garbajosa aloitti pelaamisen TAU Cerámican nuorissa, joista hän nousi edustusjoukkueeseen kaudella 1995–1996. Hän pelasi joukkueessa neljä kautta ennen kuin siirtyi Benetton Trevisoon. Hän voitti joukkueessa kaksi Italian-mestaruutta ja kaudella 2002–2003 Garbajosa nimettiin Euroliigan ykkötähdisöön. Kahden kauden jälkeen Benettonissa Garbajosa siirtyi Unicaja Málagaan, jonka paidassa hän voitti Espanjan-mestaruuden kaudella 2005–2005. Málagan paidassa hänet palkittiin myös Mister Europa -palkinnolla vuonna 2006. 

Samana vuonna Garbajosa siirtyi NBA:han, kun hän teki Toronto Raptorsin kanssa sopimuksen. Hän ehti pelata 67 runkosarjapeliä ennen kuin kärsi pahan loukkaantumisen, joka piti hänet loppukauden sivussa. Kaudella 2006–2007 Garbajosa valittiin yhdessä joukkuetoverinsa Andrea Bargnanin kanssa NBA:n tulokasjoukkueeseen. Kaudella 2007–2008 Garbajosa ehti pelata seitsemän ottelua ennen kuin hänet jouduttiin leikkaamaan. Kauden jälkeen Raptors osti hänen sopimuksensa ja vapautti Garbajosan.

NBA-uransa jälkeen Garbajosa siirtyi venäläisseura Himkiin kaksivuotisella sopimuksella. Kaudella 2008–2009 Garbajosa johdatti joukkueensa aina ULEB Eurocupin finaaliin, jossa se hävisi Lietuvos Rytasille.

Himki ja Garbajosa purkivat sopimuksensa vuoden etuajassa. Elokuussa 2009 hän palasi kotimaahansa ja liittyi Real Madridin riveihin kaksivuotisella sopimuksella. Garbajosa edusti seuraa maaliskuuhun 2011 asti, jolloin hän palasi Unicaja Málagaan. Kesällä 2012 hän ilmoitti lopettavansa ammattilaiskoripalloilun. Hän siirtyi kuitenkin Espanjan koripalloliiton palvelukseen.

Heinäkuussa 2016 Garbanjosa valittiin Espanjan koripalloliiton puheenjohtajaksi.Jorge Garbajosa, nuevo Presidente de la Federación Española Toukokuussa 2023 hänet valittiin FIBA Europen puheenjohtajaksi.Jorge Garbajosa elected as new FIBA Europe President

 Lähteet 

 Aiheesta muualla 

 NBA:n pelaajaprofiili 
 ACB:n pelaajaprofiili  
 Euroliigan pelaajaprofiili 

Luokka:Espanjalaiset koripalloilijat
Luokka:Espanjalaiset olympiamitalistit
Luokka:Vuonna 1977 syntyneet
Luokka:Elävät henkilöt